Темелко Ненков
Темелко Ненков Иглев е български миньор, синдикален деец и политик от Българската комунистическа партия.

Биография 
Роден е в Перник на 1 май 1887 г.

Постъпва на работа като миньор през 1905 г. Той е сред основателите на синдикалната организация на рудничарите.

През 1913 г за секретар на партията в Перник е избран Темелко Ненков – който е и секретар на Рудничарския съюз. Под негово ръководство само 5 години след учредяването през 1913 г. партията на тесните социалисти в Перник спечелва изборите за общински съветници и училищни настоятели.

Социалистическата партия е първа политическа сила и на изборите за XVI НС, при избора на Димитър Благоев и Борис Хаджисотиров за народни представители, побеждавайки в Перник утвърдени партии като либералната, демократическата, народолибералната и др.

През 1925 г пернишките социалисти дават свои свидни жертви на белия терор: Темелко Ненков – убит в Дирекцията на полицията, Иван Недялков Шаблин, Георги Христов, Серги Модев, Рахила Ангелова, Деян Гебрев. Дейци като Александър Миленов, Фердинад Тодоров, Митко Соколов и редица други са хвърлени в затвора без съд и присъда.

Български комунисти до 1944 година
Български политици (1918 – 1945)
Профсъюзни дейци в България
Батановчани
Родени в Перник
Починали в София
Жертви на Априлските събития в България (1925)